JUMAL KÕNELEB
Tere! Tere tulemast uude aastasse!
Nagu näed, on meil ka uus kujundus.
Nagu uus elutuba.
See on nii kena, et võiks oma koduski nii sisustada.
Siin on küll tore istuda ja olla.
Mulle meeldib eriti see sein.
Jumala Sõna nii suurte tähtedega ja kohe sinu kõrval.
Kui meid kuulata ei jaksa, võib siit seinalt lugeda,
et Jumala armastuses pole kartust ja täiuslik armastus peletab hirmu.
Selle võib pähe õppida, kui saates on igavam koht.
Me võiks sellise oma koju osta. See on tõeliselt julgustav.
Jumala Sõna on kogu aeg silme ees. Neid võiks tootma hakata.
Teeme endale uue äri! TV7 uus sisustusalane äriidee.
Tegelikult ka. Need väikesed pildid on ka toredad.
Uus aasta on alanud. Vana on möödunud ja uus on asemel.
Tore, et meil on loov Jumal.
Minevikku ei saa me ju muuta,
aga oleviku ja tuleviku osas võime toetuda Jumala peale.
Jumal on loov Jumal.
Kuigi algsest loomistööst, maailma ja universiumi loomisest,
on juba palju aega möödas, on Tema ikkagi loov Jumal.
Tore kirjakoht on Ilmutusraamatus,
kus Issand ütleb: "Vaata, mina teen kõik uueks!"
Seal mõeldakse uut taevast ja maad,
aga sama Jumal võib teha uut meie kõikide eludes.
Kas pole imeline?
Teame, et maailmas on inimkonnal palju muresid
ja igal pool maailmas kannatavad inimesed puuduses.
Jumal näeb kogu aeg seda muret.
Iga muret, valu, abitust, haigust, hirmu, vaesust ja üksindust.
Jesaja 63:9 öeldakse:
"Kõigis nende ahistustes tundis ta ahistust".
Mida Ta peaks tegema seda nähes?
Temal on kogu tarkus, vägi ja abi ning kõik lahendused on Tema käes.
Miljonid ja miljardid ingliväed on Temaga.
Kuidas kogu see imeline abi, vägi, armastus, rõõm ja rahu,
mis Temas on, tuleks maailma?
Kui palvetasin uue aasta eest,
siis nägin Issandaga koos olles, et Issandal pole kunagi muresid.
See on tõsi. - Ta ei ole lootusetuses.
Tõsi. Alati, kui Tema juurde minna, on Ta samasugune.
Ta on rõõmsameelne ja täis lootust, Ta on innustunud. Kuidas siis nii?
Seepärast, et Tal on tohutu armee,
tohutult palju tavalisi inimesi.
Kõik Jeesuse risti kandvad kristlased on Tema lapsed.
Me oleme Tema jüngrid.
Palvetades uue aasta eest, tundsin, et Issand on meie eest tänulik.
Ta on tänulik, et oleme kõik pidanud selle eelmise aasta vastu
ega ole andnud alla.
Oleme läinud edasi ja seisnud Tema kõrval,
olnud Tema eest väljas ja hoolitsenud millegi eest,
armastanud kasvõi ühte inimest.
Vaatasin netist, kui palju kristlasi maailmas üldse on?
Umbes 2,1 miljardit kristlast.
Selles arvus on 9 nulli.
See on ligi kolmandik rahvastikust. 30 % ehk 2,1 miljardit inimest.
Mõtle, kui igaüks meist armastab ühte inimest,
pöörab tähelepanu ja hoolitseb ühe inimese eest,
igaüks meist aitaks ühte inimest,
siis see kohe kahekordistuks. 2 x 2,1 miljardit inimest,
kui igaüks meist aitaks ühtegi.
Meil on mõjuvõim
ja me suudame väiksete tegudega saavutada tohutuid asju.
Me pole lootusetud!
Võime minna uuele aastale vastu rõõmu, lootuse ja innukusega.
Julgusega. - Halleluuja!
Jumal on tõesti meiega.
Ta on vägev tegema uut meie kõikide eludes.
Olgu minevik olnud milline tahes, Jumal võib teha kõik uueks.
Keegi meist ei saa minna tagasi,
aga me võime kõik minna edasi nagu Joy ütles.
Võime teha midagi head ka täna.
Mind liigutab, et iga inimene, kes on kunagi Jumalat otsinud,
on Ta ka leidnud.
Juba pattulangemise järel näeme Eenokit,
kes polnud Jeesusest veel midagi kuulnud,
peale lubaduse, et Jeesus tuleb maa peale ja murrab vaenlase väe.
Ja see Eenoki nimeline mees
on seal keset pattulangemise järgset muret
ja enne veeuputuse tulekut
ning otsib Jumalat.
1Moosese 5:22 öeldakse:
"Ja Eenok kõndis pärast Metuusala sündimist
koos Jumalaga kolmsada aastat, ja temale sündis poegi ja tütreid."
Salm 24: "Eenok kõndis koos Jumalaga,
ja siis ei olnud teda enam, sest Jumal võttis tema ära."
Igal ajal võib otsida Jumalat.
Piibel ütleb, et maailm oli sel ajal väga pime koht.
Eenok oli aga üks neist,
kes hakkas peale oma poja sündi millegipärast Jumalat otsima.
Ja ta leidis. See muutis tema elu.
Mõnikord tundub, et abi pole näha.
Kuidas saaksin oma elu muuta,
kuidas saaksin lootust ja valgust tuleviku jaoks?
Nagu Joy ütles - Jumalal on alati usku, lootust
ja Ta näeb alati ettepoole. Ta näeb ka meis alati midagi head.
Ta näebki meis ainult head.
Tema on meie lootus ka sel aastal.
Imeline on, et Tema ei anna kunagi alla.
Halleluuja! - Tema ei kaota kunagi!
Olen näinud seda, et Ta ei anna alla,
ka oma koolipsühholoogi töös.
See on töö, milles puutud kokku inimeste muredega,
läbikukkumiste -ja häbitundega selle pärast,
et asjad ei läinud, nagu oleks soovinud.
Psühholoogi vastuvõtule minnakse siis kui on mingi probleem.
Kui asjad ei ole läinud nii nagu soovinuks.
Selles töös olen aastate jooksul võinud tõesti näha,
et Issand aitab ikka ja jälle.
Üha uuesti ja uuesti.
Ta annab ikka uue võimaluse.
Inimestena me kukume läbi, teeme vigu ja kukume taas läbi.
Muudkui teeme vigu ja Tema tõstab meid jälle üles.
Muudkui tõstab jalule ja julgustab,
annab hoogu ja kui me kukume, siis Ta lohutab,
justkui puhudes me haavale peale.
Paneb sellele plaastri, võtab ära määrdunud riided,
puhastab marraskil põlved ja julgustab uuesti proovima.
"Proovi uuesti! Küll sa saad hakkama!"
Olen mõnikord mõelnud, et see on nagu minu kõnepakett.
Mul on selline liitumine, et maksan 19,90 eurot
ja saan rääkida 5000 minutit ning saata 5000 sõnumit.
Ja selle summa sisse kuulub ka internetiühendus.
Kui ma püsin selle piires, ei pea ma midagi juurde maksma.
Kui ma seda limiiti aga ületan, läheb see minu jaoks liiga kalliks.
Ma ei saa seda limiiti ületada.
Kas võib olla, et meil on ka läbikukkumiste osas limiit?
Kui olen teatud arv kordi läbikukkunud, saab limiit täis?
Aga Issandaga koos elades
on meil piiramata limiit läbikukkumiste osas.
Igavene ja piiritlemata limiit.
Võime kuitahes mitu korda eksida - alati antakse meile uus võimalus.
Pauluse kiri Filiplastele 1:6 ütleb: "Ja olen veendunud selles,
et see, kes teis on alustanud head tööd,
lõpetab selle enne Kristuse Jeesuse päeva."
On kindel, et kui me ei anna alla,
siis Tema, kes meis on alustanud head tööd, ka lõpetab selle.
Psalm 57:3 "Ma hüüan Jumala, Kõigekõrgema poole,
Jumala poole, kes juhib mu asja."
Kunagi pole vaja alla anda.
See on nii julgustav! See on tõesti tõsi, mis tõsi.
Võime vaadata Piibli kangelasi
ja näeme, et nad olid täiesti tavalised inimesed.
Sageli nad ise ei arvanud enda kohta üldse midagi suurt.
Näiteks Gideon peitis ennast vaenlaste eest surutõrres
ja püüdis seal omale viimasest jahust süüa teha.
Kõik teised olid koobastes peidus ja vaenlased olid saagi hävitanud.
Selles olukorras nägi Jumal temas sõjasangarit.
Jumal näeb meis alati palju enamat ja usub meisse rohkem, kui me ise.
Kui Jumal kutsus meid looma kristlikku kooli ja lasteaeda,
teadsin algusest peale, et Issand peab ise sellesse uskuma,
sest minu usu najal see ei hakka kuidagi tööle.
Just nii ongi, et ilma Temata ei saa me midagi toimima.
Tema usub meisse.
Sageli olen olnud olukordades,
kus minu tarkuse abiga ei ole võimalik edasi minna.
Ometi Jumal alati julgustab,
Ta toetab alati ja jaksab mõelda ka minust positiivselt.
Ta julgustab ja annab usku isegi lootusetutes olukordades:
"Jah, Jan, me läheme sellest läbi!"
Ja alati olemegi läinud. - Alati.
Kui kohtud ise Jumalaga, kes alati usub, jaksab ja loodab,
usub rohkem, kui mina ise, siis on, mida jagada ka teistele.
Võime teisi üles tõsta, öeldes:
"Mina ei saa aidata, aga Jeesus saab!
Mina ei tea, mida peaksime tegema,
aga palvetame ja Jumal kindlasti teab!
Ka see olukord pole võimatu!"
Meie jaoks on talletatud kõik need lood Piiblisse,
sest kui loed Piiblit, siis tead,
et Jumal on tõesti selliste võimatute olukordade Jumal.
Ta suudab seda, mida meie ei suuda.
Ka sellel uuel aastal. Ka sellel aastal. Halleluuja!
Jesaja 46:4 "Teie vana eani ma olen seesama."
Imeline teada! Meil noortena eriti.
Jumala abi ei lõppe ühel päeval!
"Teie vana eani ma olen seesama
ja teie hallide juusteni ma kannan teid;
mina olen teinud ja mina tõstan üles,
mina kannan ja päästan."
Imeline teada, et abi jätkub lõpuni välja.
Viimase päevani välja. - See kirjakoht julgustas ka mind.
"Ka edaspidi mina tõstan üles!"
Kui Peetrus kõndis vee peal ja vajus, siis Jeesus tõstis ta üles.
Küll aga võib üks asi olla meile väljakutseks ja raskuseks.
See võib õnnistusest rääkimise kontekstis
edenemist pidurdada.
Nimelt tülid.
Õnneks meie ei tülitse üldse...
Õnneks mitte kunagi! - Vähemalt mitte eriti palju!
Vähem, kui varem igatahes. Kogu aeg liigume paremuse suunas.
Eriti, kui teist paremini tundma õppida.
Meile pole see küll kunagi olnud märkimisväärne probleem.
Nii kaua, kui suhteme inimestega ja seda me ju kõik ka teeme,
tekib vahel ka arusaamatusi. Selle vastu ei saa midagi teha.
Vääritimõistmisi ja solvumisi tuleb ikka ette.
Ka seda olen psühholoogina näinud,
et inimene innustub, saab uue värske suhte Issandaga,
hakkab minema edasi,
mõni uks avaneb, leiab endale uue koguduse,
leiab uue töö või praktikakoha.
Midagi uut avaneb ja ta hakkab minema uues suunas.
Aga siis tekib mõni arusaamatus,
tekib tüli, keegi ütleb halvasti, solvutakse
ja leppimise ning andestamise asemel tõmbutakse eemale.
Tõmbutakse eemale ja arvatakse, et see ei õnnestugi ilmselt.
Ma ei sobigi siia kogudusse, siin poldagi minuga sõbralikud,
nagu ma oleksin lootnud.
Tekivad solvumised ja seejärel tõmbutakse eemale.
See on väga kurvastav.
Kui see juhtub, on tähtis teada, et just siis tahab Issand aidata
ja anda uue võimaluse.
See on Jumalale tuttav lugu.
Juba esimeses perekonnas tõusis vendade vahel tõsine tüli,
mis lõppes kõige kurvemal moel.
Kain tappis oma venna Aabeli ja põgenes siis kodunt minema.
Selle perekonna esimenegi aasta polnud mingi rõõmu põhjus.
Võime vaid kujutleda, millised meeleolud seal valitsesid.
Aadam pidi korraga maad harima ja oma perele toitu muretsema.
Ta polnud kunagi varem midagi sellist teinud.
Ta oli ilmselt üsna eemalolev isa.
Ema ja isa olid kindlasti väga masendunud teadmisest,
et kõik see vaev oli nende endi süü.
Sellises peres pole lastel kerge.
Jumal teab, et selliseid olukordi
ja üleüldse arusaamatusi, solvumisi ja riide sünnib.
Meil pole retsepti, kuidas sinu elus ei tekiks enam kunagi ühtegi riidu,
probleemi või arusaamatust.
Võimalusi tülitsemiseks tekib kindlasti igal päeval.
Kaini ja Aabeli loos on liigutav, et Jumal kõnetas Kaini,
kui Kain pettus ja masendus, et tema ohver ei olnud kõlvanud.
Ta küsis: "Mispärast sa vihastud?
Ja mispärast sa pilgu maha lööd?"
"Kui sa head teed, siis on su pilk tõstetud üles?"
Jumal justkui püüdis anda Kainile võimaluse seda olukorda parandada.
Kain ei soovinud.
Tema süda oli juba pöördunud pimeduse poole,
kibedus oli võtnud ta oma võimusesse ja ta ei tahtnud sellest lahti lasta.
See ongi probleem.
Kui pettumus inimsuhetes ja muuski
pöördub kibestumiseks või andestamatuseks
ja me ei tahagi sellest enam vabaneda.
Siis saab see meile probleemiks.
Nagu Joy ütles, see võib olla üsna ohtlik,
sest see ei riku üksnens seda inimsuhet,
vaid rikub ka meie elu.
Tahame selle eest end kaitsta.
On hea teada, et Issand annab meile alati uue võimaluse.
Alati tuleb uus võimalus paluda andeks,
parandada seda olukorda ja minna edasi.
Inimsuhete õnnestumiseks on oluline minna edasi.
See, mida Joy mainis - andestamine. Vahel seda ei jaksa.
Olen näinud inimesi, kes on kibestunud pastorite,
koguduse või Jumala peale.
Nad võivad olla aastaid selles kibeduses.
Ühe või kahe pettumuse pärast või raskete olukordade pärast
jäävad nad paigale ega lähe enam edasi.
Jeesus on öelnud ja andnud meile käsu andestada.
See ei ole soovitus, see on käsk.
Tema on ju andnud meie kõigi patud andeks.
Viimse kui ühe.
Ka kõige halvemad solvamised, üleastumised ja suurimadki patud.
Tema on need kõik juba andestanud.
Meil pole õigust tõusta Temast kõrgemale
ja jätta andestamata.
Halb on see, et andestamatus tõesti rikub meie elu ära.
Kui su möödunud aastast on jäänud sulle selliseid koormaid,
siis uue aasta alguses, su elu uute võimaluste juures,
on oluline lasta neist inimsuhete probleemidest lahti!
Lase lahti kibedusest ja andestamatusest!
See on võti, mis vabastab sind elama olevikus ja minema edasi.
Andestamatus ja kibedus ei seo ainult teist inimest,
kellega sa ei taha iial tegemist teha ja kes ei ole väärt olema sinuga.
See võib tunduda nii, aga see rikub täiesti ka sinu elu.
Täna on võimalus edasi pääseda.
Jesaja 58:12 ütleb nii:
"Ja su omad ehitavad üles muistsed varemed,
sa taastad endiste põlvede alusmüürid;
sind nimetatakse lõhutud müüride parandajaks”,
teeradade käidavaks tegijaks””.
Issand on lõhutud müüride parandaja ja teeradade käidavaks tegija.
Jesaja 40:31 ütleb:
"Aga kes ootavad Issandat, saavad uut rammu,
need tõusevad tiibadega üles nagu kotkad:
nad jooksevad ega tüdi, nad käivad ega väsi."
On imeline teada, et Issand on parandaja.
Ta teeb terveks ja tahab asju korda teha me eludes.
Inimsuhete kaudu saame ehk kõige enam haavata.
Nüüd me palvetame koos. See oli esimene saade sel aastal.
Tuleme koos Issanda palge ette.
Tänu, Issand, et saame koos tulla Sinu palge ette.
Issand, me täname, et oled sama eile, täna ja igavesti.
Tänu, Issand, et Sina oled lõhutud müüride parandaja
ja teeradade käidavaks tegija!
Tahan praegu tuua kõik oma inimsuhted Sinu palge ette.
Issand, Sa tead ka raskustest.
Tead asju ja inimsuhteid, millega mul on võitlemist.
Tahan anda need just praegu Sulle ja öelda: "Ma annan andeks!"
Ma annan neile andeks, sest tean, et Sina oled neile andeks andnud.
Ma teen Sinu järele ja andestan selle, milles nad on minu vastu eksinud.
Ma lasen nad vabaks just praegu, Jeesuse nimel!
Tänu, Isa, et pesed mind puhtaks. Sa pesed mind puhtaks. Tänu Sulle!
Tänu, Issand, et võin olla puhas kõigest vanast ja minna uude
uue jõu ja uue rõõmuga, uue innustuse ja rahuga!
Jeesuse nimel, aamen. - Aamen.
Halleluuja! See tegi olemise heaks!
Imetore on minna edasi ja mitte jääda paigale tammuma.
Ka meie saade läheb aina edasi.
Meil on uus stuudiokujundus,
oleme saanud jälle uut tagasisidet, mille eest oleme väga tänulikud!
Tänan, et saadate meile tagasisidet.
TV7 kaudu tohib saata nii kriitikat kui kiitust.
Kui soovid toetada saadete tegemist ja TV7 tööd,
võid helistada numbrile 9001777 Kõne hind Eestis on 7 eurot.
Võid annetada ka kasutades kontosid, mida näed ekraanil.
Olgu sul tõeliselt õnnistatud uus 2016 aasta!
Olgu see meile kõigile vägev aasta!
Ole õnnistatud Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin